钦定古今图书集成/明伦汇编/氏族典/第537卷 > 石保兴
## 钦定古今图书集成/明伦汇编/氏族典/第537卷 > 石保兴

按《宋史石守信传》：“守信子保兴，字光裔，本名保正，太
祖改之。建隆初，年十四，以荫补供奉官。明年，迁尚食
副使。端拱中，知平戎军，徙莫州，俄为西京都巡检使。
淳化五年，真拜蕲州团练使，改夏、绥、麟、府州钤辖。至
道二年，徙延州都巡检使，兼署州事，改本路副都部
署，与范重召等五路讨贼。咸平三年，就拜棣州防御”
使，改澶州。在郡颇峻刑罚。五年，以疾求归京师，未几
卒，年五十八。子元孙。